Държавен вестник, бр. 81, 2009 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  81
УКАЗ № 327
На основание чл. 98, т. 8 от Конституцията 
на Република България
П О С Т А Н О В Я В А М :
Награждавам г-н Силвио Берлускони – ми­
нистър-председател на Италианската репуб­
лика, с орден „Стара планина“ с лента за из­
ключително големия му принос за развитието 
и задълбочаването на българо-италианските 
отношения.
Издаден в София на 30 септември 2009 г.
Президент на републиката: Георги Първанов
Министър на външните работи:
Румяна Желева
Подпечатан с държавния печат.
Министър на правосъдието:
Маргарита Попова
11465
КОНСТИТУЦИОНЕН СЪД
РЕШЕНИЕ № 8
от 7 октомври 2009 г.
по конституционно дело № 9 от 2009 г.
Конституционният съд в състав: замест­
ващ председателя: Васил Гоцев, и членове: 
Людмил Нейков, Емилия Друмева, Владислав 
Славов, Евгени Танчев, Димитър Токушев, 
Благовест Пунев, Пламен Киров, Красен 
Стойчев, Снежана Начева, Георги Петканов, 
при участието на секретар-протоколиста 
Енита Еникова разгледа в закрито заседа­
ние на 7 октомври 2009 г. конституционно 
дело № 9 от 2009 г., докладвано от съдията 
Димитър Токушев.
Делото е образувано на 22 юли 2009 г., 
след като Конституционният съд е сезиран 
от главния прокурор на Република България 
с жалбата на коалиция „Синята коалиция“, 
представлявана заедно от Мартин Димитров 
Димитров и Иван Йорданов Костов, срещу 
законността на изборния резултат от прове­
дените на 5 юли 2009 г. избори за народни 
представители на основание чл. 112 и след­
ващите от Закона за избиране на народни 
представители (ЗИНП – ДВ, бр. 17 от 2001 г.; 
посл. изм., бр. 36 от 2009 г.).
Производството е по чл. 149, ал. 1, т. 7 
във връзка с чл. 150, ал. 1 от Конституцията.
Искателят и жалбоподателите оспорват 
изборния резултат в 19 МИР – Русе, и из­
бора на Бюрхан Илиязов Абазов за народен 
представител и възразяват срещу неточното 
определяне на изборния резултат от страна 
на ЦИК. Те твърдят, че е допусната очевидна 
фактическа грешка от Секционната избира­
телна комисия 19-27-00-121 в 19 МИР – Русе, 
при изготвяне на протокол № 000241 (прило­
жение № 51). В него 24 действителни гласа, 
подадени за „Синята коалиция“, регистри­
рана под № 19 в интегралната бюлетина, 
са отбелязани в протокола като резултат 
на коалиция „За родината  –  ДГИ  –  НЛ“ 
(регистрирана под №  20 в интегралната 
бюлетина), за която фактически няма нито 
един глас, а за „Синята коалиция“ са за­
писани „нула“ гласа. Жалбоподателите из­
тъкват обстоятелствено свои съображения, 
като подкрепят твърденията си с писмени 
доказателства: Протокол № 000241 (прило­
жение № 51) за резултатите от гласуването 
в избирателна секция 19-27-00-121 в Русе; 
Извлечение от протокол № 000241, изготвено 
по искане на „Синята коалиция“; Извлечение 
от протокол № 000241, изготвено по искане 
на партия „Атака“; Извлечение от протокол 
№ 000241 (приложение № 52) на обнародва­
ната в „Държавен вестник“ бланка; копия 
от 6 бр. нотариално заверени декларации 
от членовете на Секционната избирателна 
комисия в избирателна секция 19-27-00-121 
в Русе и Решение № 238 от 16 юли 2009 г. 
на Централната избирателна комисия.
Главният прокурор на Република Бъл­
гария е представил и жалбата на Михаил 
Рашков Михайлов от 22 юли 2009 г., кан­
дидат за народен представител от коалиция 
„Синята коалиция“ в 19 МИР – Русе, по 
реда на чл. 112 ЗИНП. Според М. Михай­
лов Централната избирателна комисия не­
точно е определила изборния резултат и е 
„допусната очевидна фактическа грешка от 
Секционна избирателна комисия в избира­
телна секция 19-27-00-121 в 19 МИР – Русе, 
при изготвянето на Протокол №  000241 
(приложение № 51) за резултатите от гла­
суването в изборния ден“. Приложени са 
два бр. нотариално заверени декларации от 
членове на СИК в избирателна секция 19-
27-00-121, а по-късно чрез главния прокурор 
се изпращат на Конституционния съд и пре­
писи от Решение № 9976 от 23 юли 2009 г. 
на ВАС – четвърто отделение, тричленен 
състав, по административно дело № 9830/ 
2009  г. срещу Решение №  НС-238 от 16 
юли 2009 г. на ЦИК и Решение № 10338 от 
6 август 2009 г. на ВАС, тричленен състав, 
по административно дело №10610/2009 г.
С определение от 11 август 2009 г. делото 
е допуснато за разглеждане по същество.
Като заинтересувани страни са конститу­
ирани Централната избирателна комисия за 
избиране на народни представители, Народ­
ното събрание, Министерският съвет, сдруже­